ddrg/super_eurlex huggingface dataset:
Rådets afgørelse

af 21. januar 2002

om undertegnelse og midlertidig anvendelse af en aftale i form af et aftalememorandum mellem Det Europæiske Fællesskab og Den Arabiske Republik Egypten om handel med tekstilvarer, paraferet den 12. november 2001

(2002/72/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første afsnit, første punktum,

under henvisning til forslag fra Kommissionen, og

ud fra følgende betragtninger:

(1) Kommissionen har på Fællesskabets vegne forhandlet om et aftalememorandum om handel med tekstilvarer med Den Arabiske Republik Egypten.

(2) Aftalememorandummet blev paraferet den 12. november 2001.

(3) Med forbehold af senere indgåelse bør aftalememorandummet undertegnes på Det Europæiske Fællesskabs vegne.

(4) Det er hensigtsmæssigt at anvende dette aftalememorandum midlertidigt fra den 1. januar 2002 i afventning af gennemførelsen af de relevante procedurer for dens formelle indgåelse under forudsætning af gensidighed -

TRUFFET FØLGENDE AFGØRELSE:

Artikel 1

Undertegnelsen af aftalememorandummet mellem Det Europæiske Fællesskab og Den Arabiske Republik Egypten om handel med tekstilvarer godkendes herved på Fællesskabets vegne med forbehold af Rådets afgørelse om indgåelse af memorandummet.

Teksten til memorandummet er knyttet til denne afgørelse.

Artikel 2

Formanden for Rådet bemyndiges til at udpege den person, der er beføjet til at undertegne aftalen på Fællesskabets vegne med forbehold af dens indgåelse.

Artikel 3

Med forbehold af gensidighed anvendes aftalememorandummet midlertidigt fra den 1. januar 2002 i afventning af gennemførelsen af procedurer, der er nødvendige for dets formelle indgåelse.

Udfærdiget i Bruxelles, den 21. januar 2002.

På Rådets vegne

M. Arias Cañete

Formand
Kommissionens beslutning

af 30. januar 2002

om syvende ændring af beslutning 2000/284/EF om listen over godkendte sædopsamlingsstationer for indførsel af hingstesæd fra tredjelande

(meddelt under nummer K(2002) 336)

(EØS-relevant tekst)

(2002/73/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/65/EØF af 13. juli 1992 om dyresundhedsmæssige betingelser for samhandel med og indførsel til Fællesskabet af dyr samt sæd, æg og embryoner, der for så vidt angår disse betingelser ikke er underlagt specifikke fællesskabsbestemmelser, som omhandlet i bilag A, kapitel I, til direktiv 90/425/EØF(1), senest ændret ved Kommissionens beslutning 95/176/EF(2), særlig artikel 17, stk. 3, litra b), og

ud fra følgende betragtninger:

(1) Ved Kommissionens beslutning 2000/284/EF(3), senest ændret ved beslutning 2001/734/EF(4), blev der opstillet en liste over godkendte sædopsamlingsstationer for indførsel af hingstesæd fra tredjelande.

(2) Myndighederne i USA har officielt meddelt Kommissionen, at de i henhold til direktiv 92/65/EØF har godkendt yderligere tre stationer for opsamling af hingstesæd.

(3) Listen bør ændres på grundlag af de nye oplysninger, der er meddelt af det pågældende tredjeland, og ændringerne bør fremhæves for at tydeliggøre dem.

(4) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilaget til beslutning 2000/284/EF affattes som angivet i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 30. januar 2002.

På Kommissionens vegne

David Byrne

Medlem af Kommissionen

(1) EFT L 268 af 14.9.1992, s. 54.

(2) EFT L 117 af 24.5.1995, s. 23.

(3) EFT L 94 af 14.4.2000, s. 35.

(4) EFT L 275 af 18.10.2001, s. 19.

ANEXO/BILAG/ANHANG/ΠΑΡΑΡΤΗΜΑ/ΑΝΝΕΧ/ANNEXE/ALLEGATO/BIJLAGE/ANEXO/LITTE/BILAGA

>TABELPOSITION>
Rådets afgørelse

af 21. januar 2002

om indgåelse af aftalen mellem Det Europæiske Fællesskab og Republikken Sydafrika om handel med spiritus

(2002/52/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første afsnit, første punktum,

under henvisning til forslag fra Kommissionen, og

ud fra følgende betragtninger:

(1) Rådet besluttede ved afgørelse 1999/753/EF(1), at aftalen om handel, udvikling og samarbejde mellem Det Europæiske Fællesskab og dets medlemsstater på den ene side og Den Sydafrikanske Republik på den anden side(2), skulle træde midlertidigt i kraft den 1. januar 2000.

(2) Der er ført forhandlinger om en aftale mellem Det Europæiske Fællesskab og Republikken Sydafrika om handel med spiritus, i det følgende benævnt "aftalen". Denne aftale, der blev paraferet den 30. november 2001, bør godkendes.

(3) For at lette iværksættelsen af visse bestemmelser i aftalen bør Kommissionen efter den procedure, der er fastsat i artikel 15 i Rådets forordning (EØF) nr. 1576/89 af 29. maj 1989 om fastlæggelse af almindelige regler for definition, betegnelse og præsentation af spiritus(3), kunne foretage de tekniske tilpasninger, der er nødvendige -

TRUFFET FØLGENDE AFGØRELSE:

Artikel 1

Aftalen mellem Det Europæiske Fællesskab og Republikken Sydafrika om handel med spiritus samt bilaget, protokollen og erklæringerne hertil godkendes på Fællesskabets vegne.

De i stk. 1 omhandlede tekster er knyttet til denne afgørelse.

Artikel 2

Formanden for Rådet bemyndiges til at udpege den(de) person(er), der er beføjet til at underskrive aftalen med bindende virkning for Fællesskabet.

Artikel 3

Med henblik på anvendelse af aftalens artikel 5, stk. 8, og artikel 16, stk. 2, bemyndiges Kommissionen til efter proceduren i artikel 15 i forordning (EØF) nr. 1576/89 at vedtage de retsakter, der er nødvendige for at ændre aftalen.

Artikel 4

Kommissionen repræsenterer Fællesskabet i den blandede komité, der oprettes i henhold til aftalens artikel 17.

Udfærdiget i Bruxelles, den 21. januar 2002.

På Rådets vegne

M. Arias Cañete

Formand

(1) EFT L 311 af 4.12.1999, s. 1.

(2) EFT L 311 af 4.12.1999, s. 3.

(3) EFT L 160 af 12.6.1989, s. 1. Senest ændret ved Europa-Parlamentets og Rådets forordning (EF) nr. 3378/94 (EFT L 366 af 31.12.1994, s. 1).
Rådets afgørelse

af 21. januar 2002

om indgåelse af aftalen mellem Det Europæiske Fællesskab og Republikken Sydafrika om handel med vin

(2002/51/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første afsnit, første punktum,

under henvisning til forslag fra Kommissionen, og

ud fra følgende betragtninger:

(1) Rådet besluttede ved afgørelse 1999/753/EF(1), at aftalen mellem Det Europæiske Fællesskab og dets medlemsstater på den ene side og Republikken Sydafrika på den anden side om handel, udvikling og samarbejde(2), skulle træde midlertidigt i kraft den 1. januar 2000.

(2) Der er ført forhandlinger om en aftale mellem Det Europæiske Fællesskab og Republikken Sydafrika om handel med vin. Aftalen, der blev paraferet den 30. november 2001, bør godkendes.

(3) For at lette iværksættelsen af visse bestemmelser i aftalen bør Kommissionen efter den procedure, der er fastsat i artikel 75 i Rådets forordning (EF) nr. 1493/1999 af 17. maj 1999 om den fælles markedsordning for vin(3), kunne foretage de tekniske tilpasninger, der er nødvendige -

TRUFFET FØLGENDE AFGØRELSE:

Artikel 1

Aftalen mellem Det Europæiske Fællesskab og Republikken Sydafrika om handel med vin samt de hertil knyttede bilag, protokoller og erklæringer godkendes på Fællesskabets vegne.

De i stk. 1 omhandlede tekster er knyttet til denne afgørelse.

Artikel 2

Formanden for Rådet bemyndiges til at udpege den (de) person(er), der er beføjet til at underskrive aftalen med bindende virkning for Fællesskabet.

Artikel 3

Med henblik på anvendelse af aftalens artikel 7, stk. 8, og artikel 18, stk. 2, bemyndiges Kommissionen til efter proceduren i artikel 75 i forordning (EF) nr. 1493/1999 at vedtage de retsakter, der er nødvendige for at ændre aftalen.

Artikel 4

Kommissionen repræsenterer Fællesskabet i den fælles komité, der er oprettet ifølge aftalens artikel 19.

Udfærdiget i Bruxelles, den 21. januar 2002.

På Rådets vegne

M. Arias Cañete

Formand

(1) EFT L 311 af 4.12.1999, s. 1.

(2) EFT L 311 af 4.12.1999, s. 3.

(3) EFT L 179 af 14.7.1999, s. 1. Senest ændret ved forordning (EF) nr. 2826/2000 (EFT L 328 af 23.12.2000, s. 2).
Rådets afgørelse

af 21. januar 2002

om midlertidig anvendelse af aftalen mellem Det Europæiske Fællesskab og Republikken Sydafrika om handel med spiritus

(2002/54/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første afsnit, første punktum,

under henvisning til forslag fra Kommissionen, og

ud fra følgende betragtninger:

(1) Det er nødvendigt, at Fællesskabet og Sydafrika fastlægger bestemmelser for midlertidig anvendelse af aftalen mellem Fællesskabet og Republikken Sydafrika om handel med spiritus fra den 28. januar 2002 indtil afslutningen af de procedurer, som Sydafrika har anmodet om med henblik på aftalens ikrafttræden.

(2) For at lette iværksættelsen af visse bestemmelser i aftalen bør Kommissionen efter den procedure, der er fastsat i artikel 15 i Rådets forordning (EØF) nr. 1576/89 af 29. maj 1989 om fastlæggelse af almindelige regler for definition, betegnelse og præsentation af spiritus(1), kunne foretage de tekniske tilpasninger, der er nødvendige.

(3) Aftalen i form af brevveksling om dette spørgsmål bør derfor godkendes -

TRUFFET FØLGENDE AFGØRELSE:

Artikel 1

Aftalen i form af brevveksling om midlertidig anvendelse fra den 28. januar 2002 af aftalen mellem Det Europæiske Fællesskab og Republikken Sydafrika om handel med spiritus godkendes på Fællesskabets vegne.

Teksten til aftalen i form af brevveksling og teksten til aftalen om handel med spiritus er knyttet til denne afgørelse.

Artikel 2

Formanden for Rådet bemyndiges til at udpege den (de) person(er), der er beføjet til at underskrive aftalen i form af brevveksling med bindende virkning for Fællesskabet.

Artikel 3

Med henblik på anvendelse af artikel 5, stk. 8, og artikel 16, stk. 2, i aftalen om handel med spiritus bemyndiges Kommissionen til efter proceduren i artikel 15 i forordning (EØF) nr. 1576/89 at vedtage de retsakter, der er nødvendige for at ændre aftalen.

Artikel 4

Kommissionen repræsenterer Fællesskabet i den fælles komité, der er oprettet ifølge artikel 17 i aftalen om handel med spiritus.

Artikel 5

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den 21. januar 2002.

På Rådets vegne

M. Arias Cañete

Formand

(1) EFT L 160 af 12.6.1989, s. 1. Senest ændret ved forordning (EF) nr. 3378/94 (EFT L 366 af 31.12.1994, s. 1).
Rådets afgørelse

af 21. januar 2002

om indgåelse af aftalen i form af brevveksling mellem Det Europæiske Fællesskab og Republikken Sydafrika om handel med vin

(2002/55/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første afsnit, første punktum,

under henvisning til forslag fra Kommissionen, og

ud fra følgende betragtninger:

(1) Rådet besluttede ved afgørelse 1999/753/EF(1), at aftalen om handel, udvikling og samarbejde mellem Det Europæiske Fællesskab og dets medlemsstater på den ene side og Den Sydafrikanske Republik på den anden side(2), i det følgende benævnt "aftalen", skulle træde midlertidigt i kraft den 1. januar 2000.

(2) Bilag X til aftalen indeholder en brevveksling mellem Det Europæiske Fællesskab og Republikken Sydafrika, der fastlægger et årligt toldkontingent med toldfritagelse for 32 mio. liter sydafrikansk vin, der importeres på flaske. Toldkontingentet er inkluderet i liste 6 i bilag IV til aftalen.

(3) Kommissionen har på vegne af Fællesskabet ført forhandlinger om en aftale med Republikken Sydafrika om handel med vin.

(4) Resultatet af disse forhandlinger kræver en justering af toldkontingentet i aftalen.

(5) Aftalen i form af en brevveksling bør derfor godkendes -

TRUFFET FØLGENDE AFGØRELSE:

Artikel 1

Aftalen i form af brevveksling mellem Det Europæiske Fællesskab og Republikken Sydafrika om handel med vin godkendes på Fællesskabets vegne.

Teksten til aftalen i form af brevveksling er knyttet til denne afgørelse.

Artikel 2

Rådets formand bemyndiges til at udpege den (de) person(er), der er beføjet til at undertegne aftalen med bindende virkning for Fællesskabet.

Udfærdiget i Bruxelles, den 21. januar 2002.

På Rådets vegne

M. Arias Cañete

Formand

(1) EFT L 311 af 4.12.1999, s. 1.

(2) EFT L 311 af 4.12.1999, s. 3.
Afgørelse nr. 183

af 27. juni 2001

om fortolkning af artikel 22, stk. 1, litra a), i Rådets forordning (EØF) nr. 1408/71 i forbindelse med sygehjælp under svangerskab og fødsel

(EØS-relevant tekst)

(2002/154/EF)

DE EUROPÆISKE FÆLLESSKABERS ADMINISTRATIVE KOMMISSION FOR VANDRENDE ARBEJDSTAGERES SOCIALE SIKRING HAR -

under henvisning til artikel 81, litra a), i Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet(1), i henhold til hvilken den har til opgave at behandle ethvert administrativt spørgsmål eller fortolkningsspørgsmål, der opstår i forbindelse med bestemmelserne i forordning (EØF) nr. 1408/71 og senere forordninger,

under henvisning til artikel 22, stk. 1, litra a i forordning (EØF) nr. 1408/71, som omfatter personer, hvis helbredstilstand under ophold på en anden medlemsstats område kræver øjeblikkelig ydelse af hjælp, og

ud fra følgende betragtninger:

(1) En alt for restriktiv fortolkning af artikel 22, stk. 1, litra a), ville i høj grad begrænse bevægelsesfriheden for gravide kvinder, hvis helbredstilstand kræver vedvarende og regelmæssig lægebehandling eller helbredsundersøgelser, og som derfor kan formodes at have behov for øjeblikkelig ydelse af hjælp under ophold på en anden medlemsstats område.

(2) Det må sikres, at der ikke sker misbrug af bestemmelserne i artikel 22, stk. 1, litra a), i de tilfælde, hvor gravide kvinder midlertidigt rejser til en anden medlemsstat med det formål at opnå naturalydelser i relation til graviditeten i henhold til disse bestemmelser uden at følge den procedure, der er fastlagt i samme artikels litra c), ifølge hvilken tilkendelse af disse ydelser er betinget af en forhåndstilladelse fra den kompetente institution.

(3) Det er derfor hensigtsmæssigt at udvide fortolkningen af artikel 22, stk. 1, litra a), til ligeledes at omfatte de former for sygehjælp, som gravide kvinder regelmæssigt har behov for indtil graviditetsuge 38;

idet beslutning i sagen er truffet på de i artikel 80, stk. 3, i forordning (EØF) nr. 1408/71 fastsatte betingelser -

TRUFFET FØLGENDE AFGØRELSE:

1. Sygehjælp i forbindelse med svangerskab og fødsel indtil graviditetsuge 38, der ydes i en anden medlemsstat end den kompetente stat eller bopælsstaten til en kvinde, som er omfattet af bestemmelserne i artikel 22, stk. 1, litra a), i forordning (EØF) nr. 1408/71, betragtes som ydelser i hastetilfælde i overensstemmelse med den nævnte bestemmelse, såfremt opholdet sker af andre årsager end lægelige årsager.

Denne sygehjælp udredes af institutionen på opholdsstedet efter den for denne institution gældende lovgivning.

2. Denne afgørelse offentliggøres i De Europæiske Fællesskabers Tidende. Den finder anvendelse fra den første dag i den måned, der følger efter offentliggørelsen.

Bengt Sibbmark

Formand for den administrative kommission

(1) EFT L 149 af 5.7.1971, s. 2.
Kommissionens beslutning

af 22. februar 2002

om ændring af beslutning 2001/925/EF, 2002/33/EF og 2002/41/EF for at forlænge gyldighedsperioden for visse beskyttelsesforanstaltninger og nærmere betingelser med hensyn til klassisk svinepest i Spanien

(meddelt under nummer K(2002) 618)

(EØS-relevant tekst)

(2002/162/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(1), senest ændret ved direktiv 92/118/EØF(2), særlig artikel 10, stk. 4,

under henvisning til Rådets direktiv 2001/89/EF af 23. oktober 2001 om EF-foranstaltninger til bekæmpelse af klassisk svinepest(3), særlig artikel 10, stk. 1, litra b), og artikel 11, stk. 1, litra f), og

ud fra følgende betragtninger:

(1) Der er konstateret udbrud af klassisk svinepest i Catalonien i Spanien.

(2) Spanien har truffet foranstaltninger i henhold til direktiv 2001/89/EF.

(3) Kommissionen har i forbindelse med disse sygdomsudbrud vedtaget følgende retsakter: i) beslutning 2001/925/EF(4), senest ændret ved beslutning 2002/31/EF(5), om beskyttelsesforanstaltninger mod klassisk svinepest i Spanien, ii) beslutning 2002/33/EF om benyttelse af to slagterier i Spanien i henhold til artikel 10, stk. 1, litra b), i Rådets direktiv 2001/89/EF(6) og iii) beslutning 2002/41/EF(7) om visse yderligere nærmere betingelser for, at der kan gives tilladelse til flytning af svin fra bedrifter i de beskyttelses- og overvågningszoner, som er oprettet i Spanien i forbindelse med klassisk svinepest.

(4) På baggrund af udviklingen i situationen i det berørte område i Spanien bør de vedtagne foranstaltninger og betingelser forlænges og beslutning 2001/925/EF, 2002/33/EF og 2002/41/EF ændres i overensstemmelse hermed.

(5) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I artikel 8 i beslutning 2001/925/EF:

a) ændres "20. februar 2002" til "20. marts 2002"

b) ændres "28. februar 2002" til "31. marts 2002".

Artikel 2

I artikel 2 i beslutning 2002/33/EF ændres "28. februar 2002" til "31. marts 2002".

Artikel 3

I artikel 4 i beslutning 2002/41/EF ændres "28. februar 2002" til "31. marts 2002".

Artikel 4

Denne beslutning er rettet til medlemsstaterne.

Udfærdiget i Bruxelles, den 22. februar 2002.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 29.

(2) EFT L 62 af 15.3.1993, s. 49.

(3) EFT L 316 af 1.12.2001, s. 5.

(4) EFT L 339 af 21.12.2001, s. 56.

(5) EFT L 13 af 16.1.2002, s. 31.

(6) EFT L 13 af 16.1.2002, s. 35.

(7) EFT L 19 af 22.1.2002, s. 47.
Kommissionens beslutning

af 22. februar 2002

om beskyttelsesforanstaltninger mod klassisk svinepest i Luxembourg

(meddelt under nummer K(2002) 671)

(EØS-relevant tekst)

(2002/163/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(1), senest ændret ved direktiv 92/118/EØF(2), særlig artikel 10, stk. 3, og

ud fra følgende betragtninger:

(1) Der har været udbrud af klassisk svinepest i Luxembourg.

(2) Luxembourg har truffet foranstaltninger inden for rammerne af Rådets direktiv 2001/89/EF af 23. oktober 2001 om fællesskabsforanstaltninger til kontrol med klassisk svinepest(3).

(3) Disse udbrud kan udgøre en fare for andre medlemsstaters bestande. Der bør derfor træffes yderligere foranstaltninger vedrørende flytning og forsendelse af svin og visse svineprodukter fra, inden for og gennem Luxembourg.

(4) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Luxembourg sørger for, at der ikke afsendes svin eller sæd, æg eller embryoner fra svin fra dets territorium, og at transit af køretøjer, der transporterer svin gennem Luxembourg, forbydes.

Artikel 2

1. Luxembourg sørger for, at der ikke flyttes svin inden for dets territorium, medmindre svinene:

a) har været holdt på oprindelsesbedriften i mindst 30 dage før pålæsningen, og

b) transporteres direkte til et slagteri med henblik på omgående slagtning.

2. Det er kun tilladt at flytte svin til et slagteri, jf. stk. 1, hvis de kompetente myndigheder i Luxembourg har givet specifik tilladelse hertil.

Artikel 3

Luxembourg sørger for, at køretøjer, der har været anvendt til transport af svin, rengøres og desinficeres hver gang de har været i brug, og transportøren skal fremlægge bevis for denne desinfektion.

Artikel 4

Medlemsstaterne ændrer deres handelsforanstaltninger for at bringe dem i overensstemmelse med denne beslutning. De underretter straks Kommissionen herom.

Artikel 5

Denne beslutning tages op til fornyet overvejelse inden den 10. marts 2002. Den anvendes indtil den 15. marts 2002.

Artikel 6

Denne beslutning er rettet til medlemsstaterne.

Udfærdiget i Bruxelles, den 22. februar 2002.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 29.

(2) EFT L 62 af 15.3.1993, s. 49.

(3) EFT L 316 af 1.12.2001, s. 5.
Rådets afgørelse

af 17. december 2001

om indgåelse af aftalen i form af brevveksling om midlertidig anvendelse af protokollen om fastsættelse af de fiskerimuligheder og den finansielle modydelse, der er omhandlet i aftalen mellem Det Europæiske Økonomiske Fællesskab og Republikken Kap Verde om fiskeri ud for Kap Verde, for perioden 1. juli 2001 til 30. juni 2004

(2002/130/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 300, stk. 2,

under henvisning til forslag fra Kommissionen, og

ud fra følgende betragtninger:

(1) Fællesskabet og Republikken Kap Verde har ført forhandlinger for at fastlægge de ændringer eller tilføjelser, der skal indsættes i aftalen mellem Det Europæiske Økonomiske Fællesskab og Republikken Kap Verde om fiskeri ud for Kap Verde(1).

(2) Som følge af disse forhandlinger blev der den 7. juni 2001 paraferet en ny protokol om fastsættelse af de fiskerimuligheder og den finansielle modydelse, der er omhandlet i aftalen.

(3) Ifølge denne protokol kan fiskere fra Fællesskabet udøve fiskeri i farvande henhørende under Kap Verdes højhedsområde eller jurisdiktion i perioden 1. juli 2001 til 30. juni 2004.

(4) For at sikre EF-fartøjernes fortsatte fiskeri er det nødvendigt, at den pågældende protokol godkendes snarest muligt. De to parter har derfor paraferet en aftale i form af brevveksling om midlertidig anvendelse af den paraferede protokol fra den 1. juli 2001.

(5) Denne aftale bør godkendes i afventning af en endelig afgørelse efter traktatens artikel 37.

(6) Det er vigtigt at fastsætte nøglen for fordeling af fiskerimulighederne mellem medlemsstaterne -

TRUFFET FØLGENDE AFGØRELSE:

Artikel 1

Aftalen i form af brevveksling om midlertidig anvendelse af protokollen om fastsættelse af de fiskerimuligheder og den finansielle modydelse, der er omhandlet i aftalen mellem Det Europæiske Økonomiske Fællesskab og Republikken Kap Verde om fiskeri ud for Kap Verde, for perioden 1. juli 2001 til 30. juni 2004 godkendes hermed på Fællesskabets vegne.

Teksten til aftalen i form af brevveksling og til protokollen er knyttet til denne afgørelse.

Artikel 2

De fiskerimuligheder, der er fastsat i protokollen, fordeles mellem medlemsstaterne på følgende måde:

>TABELPOSITION>

Hvis de i protokollen fastsatte fiskerimuligheder ikke opbruges med licensansøgningerne fra disse medlemsstater, kan Kommissionen tage licensansøgninger fra andre medlemsstater i betragtning.

Artikel 3

Formanden for Rådet bemyndiges til at udpege de personer, der er beføjet til at undertegne aftalen i form af brevveksling med bindende virkning for Fællesskabet.

Udfærdiget i Bruxelles, den 17. december 2001.

På Rådets vegne

A. Neyts-Uyttebroeck

Formand

(1) EFT L 212 af 9.8.1990, s. 3.